Η νομισματική παραγωγή της Μυτιλήνης σε άργυρο και χαλκό κατά τους αρχαϊκούς, κλασικούς και ελληνιστικούς χρόνους
Creators: name: Αραμπατζή, Δέσποινα Δημητρίου
Publisher: name: Aristotle University of Thessaloniki
Year: 2023
Subjects: Μυτιλήνη – Λέσβος
Νομίσματα – Νομισματική παραγωγή
Αρχαϊκή, κλασική, ελληνιστική περίοδος
Mytilene ‒ Lesbos
Coins – Coin production
Archaic, Classical, Hellenistic times

description: Η Μυτιλήνη, χάρη στην πλεονεκτική της θέση στα ανατολικά παράλια της Λέσβου, αναπτύχθηκε σε μία ισχυρή εμπορική και ναυτική δύναμη, ήδη από τους αρχαϊκούς χρόνους. Σταδιακά εξελίχθηκε στη σημαντικότερη πόλη-κράτος της Λέσβου ελέγχοντας σημαντικές εκτάσεις, όπως και το πέρασμα ανάμεσα στο νησί και στα απέναντι μικρασιατικά παράλια, και ιδρύοντας παράλληλα δικές της αποικίες. Η οικονομική της ανάπτυξη επιβεβαιώνεται και από την πλούσια νομισματική της παραγωγή σε χαλκάργυρο κράμα, ήλεκτρο, άργυρο και χαλκό. Σκοπός της παρούσας εργασίας είναι η μελέτη των χαλκάργυρων, αργυρών και χάλκινων νομισματικών εκδόσεων που εξέδωσε η πόλη από τον 6ο έως και τον 1ο αι. π.Χ., με στόχο να διερευνηθούν εκφάνσεις της παραγωγής, της εικονογραφίας και της γεωγραφικής εξάπλωσής τους. Συγκεκριμένα, μελετώνται οι περίοδοι παραγωγής και οι νομισματικές αξίες που εκδόθηκαν ανά περίοδο, οι κύριοι εικονογραφικοί τύποι, τα συμπληρωματικά σύμβολα και οι επιγραφές που φέρουν τα νομίσματα, οι σταθμητικοί κανόνες που χρησιμοποιήθηκαν και οι επισημάνσεις που εντοπίζονται σε ορισμένες κοπές της ελληνιστικής εποχής. Η γεωγραφική εξάπλωση των χαλκάργυρων, αργυρών και χάλκινων κοπών της Μυτιλήνης μελετάται σύμφωνα με τη μαρτυρία των νομισματικών θησαυρών και των μεμονωμένων ευρημάτων που αποδελτιώθηκαν. Για την παρούσα μελέτη συντάχθηκε ένας κατάλογος νομισματικών τύπων με τις αργυρές και χάλκινες εκδόσεις της Μυτιλήνης ταξινομημένες ανά περίοδο κοπής και νομισματική αξία, με νομίσματα που καταγράφηκαν μετά από αποδελτίωση δημοσιευμένων δημόσιων και ιδιωτικών νομισματικών συλλογών και διαδικτυακών νομισματικών βάσεων δεδομένων. Μέσα από την εξέταση της νομισματικής παραγωγής της φαίνεται ότι η πόλη εισήλθε από νωρίς στην εγχρήματη οικονομία ακολουθώντας την εξέλιξη της οικονομικής ζωής όπως διαμορφώθηκε στις γειτονικές μικρασιατικές ακτές. Αυτό ενδεχομένως υποδηλώνεται και από τη χρήση κραμάτων για την κοπή νομισμάτων στους πρώτους αιώνες παραγωγής. Σε μεγάλο βαθμό πρόκειται για μία αρκετά ανθηρή οικονομία, που παρά τις κατά περιόδους δυσχερείς καταστάσεις που γνώρισε σε πολιτικό επίπεδο, διατήρησε τη δύναμη και την επιρροή της.
description: Mytilene, due to its advantageous position on the eastern coast of Lesbos, evolved into a strong commercial and naval power since the Archaic times. Gradually it emerged as the most important city-state of Lesbos, controlling significant areas, including the passage between the island and the opposite coast of Asia Minor, while establishing its own colonies. Its economic development is confirmed by its extensive monetary production of billon, electrum, silver and bronze coins. The aim of the present thesis is the study of the billon, silver and bronze coins issued by the city from the 6th to the 1st century BC, in order to examine aspects of their production, iconography and geographical spread. In particular, the study focuses on the periods of production and the denominations issued per period, the main iconographic types, the supplementary symbols and the inscriptions on the coins, the weight standards used and the countermarks observed on certain coins of the Hellenistic period. The geographical spread of the billon, silver and bronze coins of Mytilene is studied according to the evidence of the coin hoards and the individual finds that were collected. For the present study, a catalogue of coin types was compiled with the silver and bronze issues of Mytilene classified by minting period and denomination with coins which were gathered from published public and private coin collections and online coin databases. Studying its monetary production brought into focus that the city entered into the monetary economy quite early, following the development of economic life as it was established on the nearby Asia Minor coasts. This is probably denoted by the use of alloys for the minting of coins in the first centuries of production. To a large extent, it was a quite prosperous economy, which maintained its power and influence, despite the occasional political difficulties.